માનવમિત્ર, નવી દિલ્હી : ભારતીય ખેડૂત યુનિયનનાં નેતૃત્વમાં હજારોની સંખ્યામાં ખેડૂતો દિલ્હી તરફ કુચ કરી રહ્યા છે. હરિદ્વારથી આવી રહેલા આ ખેડૂતોને દિલ્હીમાં પ્રવેશવાની મંજૂરી નથી આપવામાં આવી છતાં ખેડૂતો પોતાની કુચ આગળ વધારવા મક્કમ છે. જેને નજરમાં રાખીને દિલ્હી - યુપી સરહદને સીલ કરી દેવામાં આવી છે તેમજ મોટી સંખ્યામાં સુરક્ષાદળોને તૈનાત કરી દેવામાં આવ્યા છે. આ ઉપરાંત પૂર્વ દિલ્હીમાં કલમ - 144 લાગુ કરી દેવામાં આવી છે.